UFC prezidenti promoushen tarixidagi eng kuchli jangchi kim ekanini aytdi. U Habib emas

UFC prezidenti Deyna Uayt promoushenning eng yaxshi jangchilari reytingida kim peshqadam, kim tashkilot tarixidagi eng kuchli jangchi ekanligi haqidagi bahslarga chek qo‘ydi.

Habib Pound-for-Pound reytingida yetakchi hisoblanadi. Uning Getji bilan qanday jang qilganini eslang. Butun faoliyati davomida u faqat ikki raundni yutqazgan, xolos. Bundan tashqari, u hech qachon mag‘lubiyatga uchramagan. Ha, u yetakchi. Jonsga kelsak, men uning e’tirozlarini ijtimoiy tarmoqlarda ko‘rdim. Ular mantiqan to‘g‘ri. Men uni har doim u eng zo‘r jangchi deb ataganman. Habib vazn toifasidan qat’i nazar UFC’ning eng yaxshi jangchilar reytingining yetakchisi hisoblanadi, Jons esa tarixdagi eng zo‘r jangchi.
Deyna Uayt, UFC prezidenti
Eslatib o‘tamiz, Jons Habib Nurmagomedovning Pound-for-Pound reytingida birinchi o‘ringa qo‘yilganidan noroziligini bildirgandi. Ba’zilar esa dog‘istonlik sportchini tashkilot tarixidagi eng yaxshi jangi deb atay boshlagandi.